वह एम्युलेट। मैं उसे लेने जा रही हूँ।
रुको! याद है वरुवीयन स्क्रोल में क्या लिखा था?
"इनाम तक पहुँचने और हम सबको बचाने के लिए, हमें एकजुट होना होगा, वरना हम हार जाएँगे।"
हमें मिलकर काम करना होगा। हमें एक प्लान चाहिए।
हमारे पास प्लान के लिए समय नहीं है। वह क्षीण पड़ रहा है।
नहीं! जीतने के लिए हमें अपनी ताक़तें एकजुट करनी होंगी।
एकता ही इसकी कुंजी है!
उसकी चिंता मत करो। मैं संभाल लूँगी।
लिज़ी, नहीं!
क्या? मैं जीतने में हमारी मदद कर रही हूँ। मैं सबसे अच्छी खिलाड़ी हूँ।
वाक़ई, लिज़ी? हमें एक-साथ काम करना चाहिए।
इसे किसी वजह के लिए यूनिटी क्वेस्ट कहते हैं।
इस खेल का उद्देश्य बस जीतना ही नहीं है। यह सहयोग के बारे में भी है।
मैं सहयोग में बहुत अच्छी हूँ।
लगभग मेरे जितनी ही।
हम कोशिश ही क्यों करते हैं?
चार्ल्स! लिज़ी! तुमसे मिलने कोई आया है।
मुझे पता नहीं अगर तुम्हें याद है…
-बडी! -बडी!
-हैलो। -हैलो।
रुको, यह यहाँ क्यों आया है? क्या यह ठीक है?
बडी ठीक है। पार्कर के परिवार के साथ बस इसकी जम नहीं पाई।
क्या आपने उन्हें बताया कि कभी-कभी एक कुत्ते को नए घर में सहज होने में समय लगता है?
मुझे यक़ीन नहीं होता उन्होंने ऐसे हार मान ली।
बडी बहुत अच्छा पपी है। यह इस बर्ताव का हक़दार नहीं है।
नहीं, वे बडी के हक़दार नहीं हैं।
पार्कर की मॉम ने कहा कि परिवार बहुत दुःखी है।
लेकिन बडी घर पहुँचने के समय से ही अजीब बर्ताव कर रहा था।
यह हर समय छुपा रहता था और खाना भी नहीं खाता था।
इसका वज़न कम होने लगा था। उन्हें इसकी सेहत की चिंता हो रही थी।
लेकिन बडी को खाना बहुत पसंद है।
यह कितनी उलझन में होगा। बेचारा कुत्ता।
मुझे पता नहीं। यह तुम दोनों को देखकर तो बहुत ख़ुश लग रहा है।
जब तक तुम बडी से बात कर रहे हो, मैं मार्केट होकर आता हूँ।
-क्या आप कुछ ट्रीट ला सकते हैं? -बडी के लिए? कुछ भी।
मेरा मतलब हमारे लिए।
-यह जानते हैं तुम क्या कहना चाहते थे। -ले आऊँगा।
-हैलो, बडी। -हैलो।
हैलो।
हमें पहले कभी कोई कुत्ता लौटाया नहीं गया है।
मुझे बडी को ग़लत परिवार में देने का बहुत अफ़सोस हो रहा है।
मतलब, बडी के लिए और उनके लिए भी।
अरे, आमतौर पर तुम सफल होते हो।
तुम बस इस बार असफल रहे। ऐसा होता है। मैंने ऐसा सुना है।
और जो लोग कहते हैं "असफलता कोई विकल्प नहीं है," बिल्कुल अवास्तविक हैं।
बल्कि, जब भी हम कोई कोशिश करते हैं, हमेशा असफलता की गुंजाइश होती है।
देखा? इस समय हम तुम्हें बेहतर महसूस करवाने में असफल हो रहे हैं।
यह हमें बेहतर महसूस करवाने के बारे में नहीं है। यह बडी के बारे में है।
और आशा है कि यह जानता है कि इसने कुछ ग़लत नहीं किया है।
तुम बहुत अच्छे पपी हो, बडी।
हम तुम्हारे लिए एक बढ़िया घर ढूँढ लेंगे। यह वादा रहा।
क्या हम मदद कर सकते हैं?
हाँ। हम सब साथ काम कर सकते हैं, जैसे एक असल ज़िंदगी का यूनिटी क्वेस्ट गेम।
बढ़िया लग रहा है।
-बडी को भी यही लगता है। -तो हम असफल नहीं रहे।
जानती हूँ।
ठीक है, चार्ल्स। तुम्हें बडी के एडॉप्शन विज्ञापन के लिए कौन सी फ़ोटो बेहतर लग रही है?
"मैं प्यारा हूँ, मुलायम हूँ और तुम्हें किस करना चाहता हूँ। मेरे सबसे अच्छे दोस्त बनोगे?"
या "मैं ख़ुशदिल और ऊर्जावान हूँ। चलो टहलने चलें"?
मुझे नहीं लगता इससे फ़र्क पड़ता है।
बस विज्ञापन में यह लिख देना कि बडी अंतर्यामी है।
यह देखो।
-बूम। -इसकी 50 प्रतिशत गुंजाइश थी।
ठीक है। दोबारा देखो। अरे, बडी।
देखा? यह अंतर्यामी है।
वैसे यह है क्या?
वह चीज़ जो डब्बे को पिज़्ज़ा दबाने से रोकता है।
चार्ल्स, बडी अंतर्यामी नहीं है। उसे पिज़्ज़ा की महक आ रही है।
शायद तुम सही हो।
मुझे फिर से भूख लग रही है।
ठीक है, दादीमाँ। आपकी मदद के लिए शुक्रिया।
ठीक है, बाय।
तो, मेरी दादी के दोस्त, बो के पास कई मिलनसार रेस्क्यू कुत्ते हैं
और एक बहुत बड़ा बैकयार्ड है।
वह बडी से मिलना चाहते हैं और उन्होंने अभी आने को कहा है।
-मैं इसकी रस्सी लेकर आता हूँ। -बढ़िया।
आशाजनक लग रहा है।
लेकिन याद रखना, बडी, आख़िरी फ़ैसला हमेशा तुम्हारा रहेगा।
ठीक है। ठीक है। शांत हो जाओ। शांत हो जाओ…
ठीक है, ठीक है। शांत हो जाओ।
दरवाज़े की घंटी की किसे ज़रूरत है, है ना?
-चार्ल्स और सैमी? -हाँ।
रुको। मैं ज़िगी को लेकर आता हूँ।
ज़िगी! ज़िगी!
ज़िगी कौन है?
ज़िगी, वह दाक्शुंड कुत्ता। तुम्हारा नया पपी।
तुम लोगों को बहुत पसंद आएगा।
लेकिन हम आपको एक कुत्ता देने आए थे।
यह बडी है।
यह वाक़ई बहुत प्यारा है।
लेकिन मुझे लगता है कोई ग़लतफ़हमी हुई है।
-मेरी दादी ने कहा आप हमेशा कुत्ते ले लेते हैं। -मैं लेता हूँ।
दुर्भाग्यवश, लोगों को लगता है वे इन्हें बस मेरे दरवाज़े पर छोड़कर जा सकते हैं।
मुझे ज़िगी वैसे ही मिला था।
मुझे वह बंदा बहुत पसंद है, लेकिन वह भाग निकलने में माहिर है
और मुझे सुरक्षा की चिंता होती है।
यही मैंने तुम्हारी दादी से कहा था।
कम से कम मेरे ख़्याल से मैंने यही कहा था।
क्या वह ज़िगी है?
मैंने क्या कहा था? यह हमेशा बाहर निकलने का रास्ता ढूँढ लेता है।
ओह, ज़िग्स।
हम तुम्हारा क्या करेंगे?
ज़िगी।
उत्साह से बेझिझक तारीफ़ करो। वादा करता हूँ यह मेरे सिर पर नहीं चढ़ जाएगी।
मुझे पता नहीं। मुझे लगता है कुछ कमी है।
-हो ही नहीं सकता। -हाँ।
वाक़ई?
यह परफ़ेक्ट है।
बेटा, एक छोटा झगड़ा सुलझाने में हमारी मदद करो।
-थोड़ी और ऑरेगैनो चाहिए। -वही तो।
ठीक है।
उससे प्याज़ का नाज़ुक स्वाद दब जाएगा, लेकिन मैं आपकी सेवा में हूँ।
तो, मैंने सुना सैमी की दादी ने तुम लोगों को बचा लिया।
हाँ, उन्होंने बचा लिया।
लेकिन, पता है, बडी से दोबारा अलविदा कहना और भी ज़्यादा मुश्किल था।
मैं वाक़ई जानती हूँ। वह बहुत ख़ास है।
मतलब, वे सभी ख़ास हैं, लेकिन बडी की बात ही कुछ और है।
और वह चेहरा।
आपका मतलब यह चेहरा?
चार्ल्स, क्या हो रहा है?
यह एक लंबी कहानी है।
लेकिन उसका निष्कर्ष यह है, यह है ज़िगी।
पपी प्लेस
"ज़िगी"
यह एक घंटे से ऐसे ही चल रहा है।
मतलब, यह इसकी पहली रात है।
मुझे यक़ीन है यह बस घबराया हुआ है।
हमें क्या करना चाहिए?
क्या तुमने देखा?
बडी को पता था कि क्या लाने से ज़िगी को बेहतर महसूस होगा।
पता है, मुझे थोड़ा ख़राब लग रहा है
कि पार्कर परिवार के साथ बडी की बन नहीं पाई,
लेकिन मुझे बडी को वापस पाकर ख़ुशी भी है, चाहे वह थोड़े समय के लिए ही हो।
मैं भी यही सोच रहा था।
अब तुम सबके सोने का समय हो गया है।
हम अभी आते हैं।
शाबाश, बडी।
चलो, ज़िगी।
सुबह मिलते हैं।
तुम भी, छोटे बच्चे।
जानती हूँ। मैं भी जाना नहीं चाहती।
रुको।
चलो।
गुड मॉर्निंग, ज़िगी।
रुको। ज़िगी? तुम यहाँ क्या कर रहे हो?
लिज़ी! ज़िगी अपनी क्रेट से बाहर निकल गया!
यह सुरक्षित है।
और प्यारा भी।
तुम भाग निकलने में वाक़ई माहिर हो, है ना?
तुम्हारे ऊपर नज़र रखनी पड़ेगी।
चार्ल्स, आओ देखो।
क्या है?
मैंने बडी को उसकी पहली ट्रिक सिखाई है।
तैयार? लुढ़क जाओ।
लुढ़क… ऊप्स।
यह एक बढ़िया करतब है।
क्या हो गया, बडी?
अरे, ज़िगी कहाँ है?
मुझे पता नहीं। ज़िगी?
-ज़िगी! -ज़िगी!
अरे, नहीं।
-ज़िगी! -ज़िगी!
यह सब मेरी ग़लती है।
नहीं, यह नहीं है। दाक्शुंड कुत्ते स्वभाव से खोदना पसंद करते हैं।
यह एकदम माहिर है।
हाँ, लेकिन मुझे और ध्यान देना चाहिए था।
ज़िगी हमारे पास एक ही दिन के लिए था और मैंने उसे खो दिया।
हमने उसे खो दिया, चार्ल्स। हम एक टीम हैं, याद है?
इसका मतलब है बुरे समय में भी टीम हैं।
-ज़िगी! -ज़िगी!
वह कहीं भी हो सकता है।
हाँ। मेरे ख़्याल से हमारी टीम को मदद की ज़रूरत है।
हाँ।
ज़िगी!
-मुझे इसे खाना देना है। -मैं लाता हूँ। तुम दोनों आराम से बैठे रहो।
शुक्रिया, जान।
साथ ही, मुझे पता है बडी को कितना सूखा और कितना गीला खाना चाहिए होता है।
तुम्हें मेरा खाना पसंद है, है ना?
-ज़िगी मिला? -अभी नहीं।
हम सैमी और मारिया को फ़ोन करेंगे, फिर वापस बाहर जाएँगे।
मैं फ़ायरहाउस में बात करता हूँ, उनसे ध्यान रखने के लिए कहूँगा।
और मैं पड़ोसियों को बता देती हूँ।
आप सबसे अच्छे हैं।
मुझे ख़ुशी है ज़िगी ने अपना पट्टा पहन रखा है। शायद वह किसी को मिल जाए
और हमें लौटा दिया…
-बो? -मैं जानता हूँ यह सुनने में अजीब है।
लेकिन पूरा घर कुत्तों से भरा होने के बावजूद,
ज़िगी के बिना सब अलग-अलग लग रहा है।
मुझे उसका सुबह मेरा चेहरा चाटने की याद आती है।
हाँ।
तो, वह कहाँ है?
उसे गोद ले भी लिया गया है, है ना?
ख़ैर…
मुझे कोई हैरानी नहीं है।
तुम पीटरसन बच्चों का सबसे अच्छा नाम है।
ज़िगी को गोद नहीं लिया गया है।
यह बहुत अच्छा है।
नहीं, यह अच्छा नहीं है।
ज़िगी खो गया है।
उसने बाड़ के नीचे एक गड्ढा खोदा और भाग गया।
अरे, नहीं।
ज़िगी।
चिंता मत कीजिए। हम उसे ढूँढ लेंगे।
हम उसे ढूँढे बिना हार नहीं मानेंगे।
ठीक है। मुझे ख़बर देते रहना।
मैं… मैं भी जाकर उसे ढूँढता हूँ।
-ज़िगी! -ज़िगी!
ज़िगी!
चलो भी, बच्चे। तुम कहाँ हो?
मुझे यक़ीन नहीं होता हमने एक पपी को खो दिया।
इससे बुरा कुछ नहीं हो सकता है।
वह एक दुर्घटना थी। तुम्हें ख़ुद को इतना दोष नहीं देना चाहिए।
नहीं, मारिया, हमें देना चाहिए।
हम हर उस कुत्ते के लिए ज़िम्मेदार होते हैं जिसकी हम देखभाल करते हैं।
और अगर हम इस तरह गड़बड़ करते हैं,
शायद हमें फॉस्टर करना ही नहीं चाहिए।
यह सच नहीं है। गोल्डी का क्या?
तुमने उसे मेरे और रूफ़स के लिए ढूँढा और हमारी ज़िंदगियाँ बेहतर बना दीं।
अंकल टेओ हमेशा मुझे बैंडिट के साथ सफ़र की ख़बरें भेजते रहते हैं।
-तुमने वाक़ई उस कुत्ते की जान बचाई थी। -हाँ, लेकिन आज हमने एक पपी खो दिया।
तुम दोनों कुत्तों के कमाल के फॉस्टरर हो।
और हम अकेले नहीं हैं जो ऐसा सोचते हैं। हमारे पीछे आओ।
रुको। हम कहाँ जा रहे हैं?
तुम्हारे घर।
आप सब यहाँ क्या कर रहे हैं?
-ये यहाँ मदद करने के लिए आए हैं। -आपको कैसे…
मारिया और सैमी ने हमें ज़िगी के बारे में बताया।
-हम जितनी जल्दी हो सका यहाँ आ गए। -बस हमारी मदद करने के लिए?
तुम्हारे बिना, मैं कभी स्किपर से मिलती ही नहीं और इसने मेरी ज़िंदगी बदल भी दी है।
मेरा स्टाफ़ ख़बर फैला रहा है,
और स्किपर और मैं पैदल ढूँढने के लिए तैयार हैं।
मुझे तुम्हें बताने की ज़रूरत नहीं है कि मॉली मेरे लिए क्या मायने रखती है।
लेकिन मैं बताऊँगा।
यह मेरे लिए सब कुछ है।
हम डॉग पार्क में फ़्लायर बाँटेंगे।
प्रिंसेस और मैं सीधे प्रैक्टिस से आ रहे हैं।
मेरी जूडो टीम आज की कसरत को दौड़ में बदल रही है ताकि हम शहर में ढूँढ सकें।
मैंने अपने दोपहर के अपॉइंटमेंट रद्द कर दिए हैं। मैं मदद के लिए तैयार हूँ, जब तुम चाहो।
यह कमाल की बात है।
आप सब के यहाँ होने से ज़िगी को ढूँढना कहीं ज़्यादा आसान होगा।
और भी बेहतर होगा अगर हम लगातार संपर्क में रहें।
-बैंडिट। -अंकल टेओ, आप आ गए।
ज़ाहिर है हम आ गए।
हैलो, बैंडिट।
बैंडिट और मेरे ऊपर तुम लोगों का उधार है।
यह मिडिलटन का नक़्शा है।
हमने उन सब लोगों से संपर्क किया जिनकी तुमने कुत्ता ढूँढने में मदद की है।
और सब मदद करना चाहते थे।
मुझे पता नहीं क्या कहना चाहिए।
ऐसा पहली बार हुआ है।
यह करने के लिए शुक्रिया।
कभी भी। मतलब, मुझे नहीं लगता तुम लोग और कुत्ते खो दोगे।
लेकिन अगर खोते हो, तो मैं तुम्हारे साथ हूँ।
हम ज़िगी को ढूँढ लेंगे, पता है।
जानती हूँ। क्योंकि यह एक यूनिटी क्वेस्ट है।
क्योंकि यह एक यूनिटी क्वेस्ट है।
फ़ार्मासिस्ट ने एक कुत्ते को 5वीं स्ट्रीट की ओर जाते देखा।
-पाँचवी स्ट्रीट। शुक्रिया। -समझ गया।
-हैलो, मैं रेमी हूँ। -बोलो।
मैं फ़ायरहाउस में मेग से मिला। मैं उसे याद था।
ख़ैर, बेसबॉल के मैदान से पास एक छोटे, काले कुत्ते के देखे जाने की रिपोर्ट आई।
-मैं वहाँ जा रहा हूँ। -शुक्रिया, रेमी।
तुम्हारा स्वागत है। रेमी आउट। और बाय!
बेसबॉल का मैदान। चेक।
पता नहीं अगर मैं सही बटन दबा रही हूँ। हैलो?
-बोलो, फ़ीबी। -बढ़िया। मैं स्कूल में हूँ।
मैंने शायद ज़िगी को पार्किंग में भागते हुए देखा है।
-जब तक मैं पास पहुँची, वह जा चुका था। -ज़िगी वैसा ही है। शुक्रिया, फ़ीबी।
मैं एक पैटर्न देख सकता हूँ। वह पश्चिम दिशा में जा रहा है।
सैमी रिपोर्ट कर रहा हूँ। मारिया और मैं उसे थोड़े-थोड़े समय के लिए देख पा रहे हैं
और उसे पकड़ने के लिए हमें बैकअप चाहिए। ओवर।
-क्या? -मैं मारिया हूँ।
ज़िगी ब्रॉड एवेन्यू पर एल्म सर्कल की ओर जा रहा है।
एल्म सर्कल! वहाँ बो रहता है।
वह घर जाने की कोशिश कर रहा है। ठीक जैसे लकी ने किया था।
वापस उसके झुंड तक।
समझ गई, मारिया। हम सीडर लेन में हैं, एल्म की तरफ़ जा रहे हैं।
आओ बैठ जाओ।
क्या… आप लोगों को कैसे पता चला हम यहाँ हैं?
हैलो, बडी।
-वह कहाँ चला गया? -मुझे पता नहीं।
हमने शायद उसे खो दिया।
क्या वह यहाँ है?
हमें पक्का नहीं पता। वह इस बगीचे में आया था।
और हमने उसे जाते हुए नहीं देखा। तो वह कहीं भी हो सकता है।
मेरे ख़्याल से बडी हमें कुछ बताने की कोशिश कर रहा है।
क्या हो गया, बच्चे?
यह हमें बता रहा है कि ज़िगी उस झाड़ी में है। मैं जानता हूँ।
ठीक है। मैं उसे लेकर आती हूँ।
नहीं, चलो यह साथ में करते हैं। यूनिटी क्वेस्ट के अंदाज़ में।
तैयार।
सब ठीक है, ज़िगी। आ जाओ।
मुझे पता नहीं, चार्ल्स। मुझे कुछ दिखाई नहीं दे रहा है।
वह यहाँ है।
-हाँ! -ज़िगी! बडी सही था।
सब ठीक है, ज़िगी। चलो।
मैं जानता था।
पकड़ लिया।
ज़िगी, तुम वाक़ई बहुत बदमाश हो।
मैंने अपनी ज़िंदगी में तमाम बचाव देखे हैं और यह उनके जितना ही अच्छा था।
हमें एक मिनट के लिए भी तुम्हारे ऊपर शक़ नहीं हुआ।
हमें भी नहीं हुआ।
हमने कर दिखाया।
यह रहे तुम। ओह, ज़िग्स।
मुझे बहुत चिंता हो रही थी। मुझे माफ़ कर दो।
शुक्रिया, बच्चों। तुम दोनों वाक़ई सबसे अच्छे हो।
ख़ैर, लोगों ने भी मदद की।
बहुत सारी।
बेहतर होगा आप अपनी बाड़ को और मज़बूत कर लें।
मैं ज़मीन में पाँच फ़ीट गहरी, लोहे की बाड़ लगवाऊँगा, चारों ओर।
मुझे पता नहीं इसका क्या मतलब है।
मतलब मैं वाक़ई इस कुत्ते से प्यार करता हूँ।
-बाय, ज़िगी। -बाय, ज़िगी।
ठीक है, बच्चों। मिलता हूँ।
एक बार फिर से शुक्रिया, सब कुछ के लिए।
मेरे ख़्याल से यहाँ सब लोग तुमसे भी यही कहेंगे।
मुझे कहना पड़ेगा, मुझे गेम नाइट बहुत पसंद है। लेकिन असल ज़िंदगी की क्वेस्ट और भी मज़ेदार हैं।
एम्युलेट से बेहतर कुत्ते? कभी भी।
चलो चलें।
एक हो गया, एक बाकी है।
मैंने और फ़्लायर छाप भी लिए हैं।
-क्या आप हमें कल ले जा सकती हैं… -बिल्कुल नहीं।
ठीक है।
डैड, फिर आप ले जा सकते हैं?
हो ही नहीं सकता।
हमें उसकी ज़रूरत ही नहीं है।
क्योंकि हमने पहले ही बडी के लिए घर ढूँढ लिया है।
आपने ढूँढ लिया? कब?
बस अभी। हमने एक-दूसरे की तरफ़ देखा। ऐसे।
-कैसे… -हो ही नहीं सकता। वाक़ई?
यह बडी के लिए घर ढूँढना कैसे हुआ? आपकी बात में कोई तुक नहीं है।
नहीं, तुम इनकी बात समझ नहीं रहे हो।
आप वही कह रहे हैं जो मैं समझ रही हूँ, है ना?
-निर्भर करता है कि तुम क्या सोच रही हो। -अपने भाई को बताओ।
ये कह रहे हैं कि बडी का नया घर ठीक यहीं है, हमारे साथ।
वाक़ई? हम बडी को रख रहे हैं? यह सबसे अच्छी ख़बर है।
यक़ीन नहीं होता आख़िरकार हमें एक कुत्ता मिल रहा है।
रुको। अंतिम फ़ैसला हमारा नहीं है।
तुम्हें क्या लगता है, बडी?
क्या तुम हमें अपना परिवार बनाना चाहते हो?
यह हमें छेड़ रहा था।
यह बस हमें छेड़ रहा था।
-बडी। -हमें तुमसे प्यार है, बडी।
परिवार में तुम्हारा स्वागत है, बडी।
अरे।
-हैलो। -हैलो, बडी।
एलेन माइल्स की स्कॉलैस्टिक पुस्तक श्रृंखला पपी प्लेस पर आधारित
उप-शीर्षक अनुवादक: मीनू